Ивановдогу Ил-76 учагынын кыйрашы

Ивановдогу Ил-76 учагынын кыйрашы — 2024-жылдын 12-мартында саат 13:00 чамасында Орусиянын Иванов облусунда болгон авиациялык кырсык. Орусиянын 12- аскердик-транспорттук авиациялык дивизиясынын 117-аскердик-транспорттук авиациялык полкунун Ил-76 аскердик-транспорттук авиациялык учагы "Северный" аэродромуна багыт алып, бирок "Подталицы" айылына жакын жерде кулап түшкөн. Орусиянын Коргоо министрлигинин маалыматы боюнча, учакта 8 экипаж мүчөсү жана 7 жүргүнчү болгон. Учактын ичиндегилердин баары каза болушкан, учактын кыйрашынын натыйжасында жерде эч кандай курмандыктар жана кыйроолор болгон эмес.

Кырсыктын күбөлөрүнүн айтымында, учактын кыймылдаткычы учуу учурунда күйүп, урап түшкөн."Baza" Telegram каналынын маалыматы боюнча, учак машыгуу учууларын аткарып жаткан. Бул Ил-76 учагынын 2024-жылдагы экинчи кыйроосу.

 Тергөө иштери 
Тергөө комитети бул факты боюнча кылмыш ишин козгогон. Орусия Федерациясынын Кылмыш-жаза кодексинин 351-беренеси (байкоосуздуктан адамдын өлүмүнө же башка оор кесепеттерге алып келген аскердик учактардын учуу эрежелерин бузуу же аларды даярдоо).

 Булактар